CELEX: 62017TN0564
Language: mt
Date: 2017-08-18 00:00:00
Title: Kawża T-564/17: Rikors ippreżentat fit-18 ta’ Awwissu 2017 – Tong Myong vs Il-Kunsill u Il-Kummissjoni

9.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/19
            
         Rikors ippreżentat fit-18 ta’ Awwissu 2017 – Tong Myong vs Il-Kunsill u Il-Kummissjoni
   (Kawża T-564/17)
   (2017/C 338/21)
   Lingwa tal-kawża: l-Ingliż
   
      Partijiet
   
   
      Rikorrent: Tong Myong (Pjongjang, ir-Repubblika Demokratika tal-Poplu tal-Korea) (rappreżentanti: M. Lester u S. Midwinter, QC, T. Brentnall u A. Stevenson, Solicitors)
   
      Konvenuti: Il-Kunsill tal-Unjoni Ewropea, Il-Kummissjoni Ewropea
   
      Talbiet
   
   
               —
            
            
               tannulla r-Regolament ta’ Implimentazzjoni tal-Kummissjoni (UE) 2017/993, tat-12 ta’ Ġunju 2017, li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea (ĠU 2017, L 149. p. 67) u d-Deċiżjoni tal-Kunsill (PESK) 2017/994, tat-12 ta’ Ġunju 2017, li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea (ĠU 2017, L 149, p. 75), sa fejn dawn l-atti jinkludu lir-rikorrent fil-lista ta’ entitajiet suġġetti għal miżuri restrittivi;
            
         
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka sitt motivi.
   
               1.
            
            
               L-ewwel motiv ibbażat fuq nuqqas ta’ motivazzjoni suffiċjenti jew adegwata min-naħa tal-konvenuti fir-rigward tal-inklużjoni tar-rikorrent.
            
         
               2.
            
            
               It-tieni motiv ibbażat fuq żball manifest ta’ evalwazzjoni min-naħa tal-konvenuti billi kkunsidraw li kull wieħed mill-kriterji għal inklużjoni fil-miżuri kkontestati ġew issodisfatti fil-każ tar-rikorrent; ma hemmx bażi fattwali għall-inklużjoni tagħhom.
            
         
               3.
            
            
               It-tielet motiv ibbażat fuq użu ħażin ta’ poter min-naħa tal-konvenuti billi pprovaw irendu mingħajr effett id-dritt tar-rikorrent għal rimedju effettiv fir-rigward tal-inklużjoni tiegħu skont l-Artikolu 230 TFUE u/jew billi kisru d-dritt tar-rikorrent għal ugwaljanza fit-trattament.
            
         
               4.
            
            
               Ir-raba’ motiv ibbażat fuq ksur tad-drittijiet tad-difiża tar-rikorrent min-naħa tal-konvenuti billi naqsu milli jipprovdulu l-provi li fuqhom ibbażaw lilhom infushom qabel ma inkludew mill-ġdid lir-rikorrent.
            
         
               5.
            
            
               Il-ħames motiv ibbażat fuq ksur tal-liġi dwar il-protezzjoni tad-data min-naħa tal-konvenuti.
            
         
               6.
            
            
               Is-sitt motiv ibbażat fuq ksur min-naħa tal-konvenuti, mingħajr ġustifikazzjoni jew proporzjoni, tad-drittijiet fundamentali tar-rikorrent, inkluż id-dritt għal protezzjoni tal-proprjetà, tan-negozju u tar-reputazzjoni tiegħu.